Rosenprydvikler

Rosenprydvikler (Argyroploce roseomaculana) er en sommerfugl i gruppen av viklere (Tortricidae).

Utseende 
En middelsstor (vingespenn 16-18 millimeter), kontrastrikt tegnet vikler som kan kjennes (i alle fall hos ferske eksemplarer) på den rosa fargen i forvingens lyse tverrbånd. Forvingens grunnfarge er lysgrå, i den indre delen er det to sjokoladebrune siksak-tverrbånd. Utenfor det ytterste av disse er det er bredt, skrått, litt uregelmessig, blekrosa tverrbånd. Vingespissen er mørkbrun. Bakvingen er lyst gråbrun.

Levevis 
Larven utvikler seg under en ombrettet bladkant på vintergrønn (Pyrola spp.), i likhet med den beslektede arten vintergrønnprydvikler.

Utbredelse 
Den er utbredt i Europa bortsett fra de vestlige og sørøstlige delene, og også i det nordlige Asia. I Norge er den funnet spredt over hele landet bortsett fra på Vestlandet.

Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekt Argyroploce Hübner, 1825
 rosenprydvikler, Argyroploce roseomaculana (Herrich-Schäffer, 1851)

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Nettsiden Svenska Fjärilar, med bildegalleri: 
 Fauna Europaea, utbredelsesdatabase for europeiske dyr:

Eksterne lenker 
 
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Olethreutini
Sommerfugler formelt beskrevet i 1851
Dyr formelt beskrevet av Gottlieb August Herrich-Schäffer